Julia Sebutinde

**Julia Sebutinde** (wɔwoo no Ɔpɛpɔn 28, 1954) yɛ Ugandani mmaranimfoɔ. Mprempren ɔresom n’ahennie a ɛtɔ so mmienu wɔ Amanaman Ntam Asɛnnibea akyi a wɔsan paw no bio wɔ Obubuo 12, 2020. Ɔsan nso yɛ *[[:en:Muteesa_I_Royal_University|Muteesa I Royal University]]*, sukuupɔn a Buganda ahemman no na ɛwɔ hɔ mprempren no panin. Ɔyɛ ɔtemmufoɔ wɔ asɛnnibea no mu firi  Ɔbɛnem 2012. Ɔno ne Afrikani baa a ɔdi kan a ɔtena Amanaman Ntam Asɛnnibea. Ansa na wɔrepaw Sebutinde sɛ Amanaman Ntam Asɛnnibea no, na ɔyɛ Sierra Leone Asɛnnibea Titiriw no temmufoɔ. Wɔpaw no sɛ ɔmmɛyɛ saa dibea no wɔ afe 2007 mu.

Wɔ Ɔgyefoɔ 6, 2024 no, wɔpaw Julia Sebutinde sɛ Amanaman Ntam Asɛnnibea no Titenani Abediakyiri. Wɔ Ɔbɛnem 14, 2025 no, ɔbɛyɛɛ ɔmampanin a ɔreyɛ adwuma wɔ ɔmampanin Nawaf Salam gyaee adwuma no mu sɛnea ɔmampanin a ɔreyɛ adwuma no kyerɛ no kosii sɛ wɔpaw Yuji Iwasawa sɛ ɔmampanin wɔ Ɔbɛnem 3, 2025.

## N'akyi asɛm
Wɔwoo Sebutinde wɔ Ɔgyefoɔ 1954 mu wɔ Kampala, Uganda, na ɔyɛ aban dwumayɛni ne efiehwɛfoɔ a na ɔwɔ Semambo abusua din. Ɔkɔɔ Lake Victoria Mfitiaseɛ Sukuu a ɛwɔ Entebbe wɔ 1960 mfeɛ no mu. Afei ɔde ne ho kɔbɔɔ Gayaza ntoasoɔ sukuu ne akyiri yi King’s College Budo, ansa na ɔrekɔ Makerere Sukuupɔn mu akɔsua mmara. Sebutinde wiee sukuu no nyaa *[[:en:Bachelor_of_Laws|Bachelor of Laws]]* wɔ afe 1977. Ɔnyaa Diploma in *Legal Practice* wɔ *[[:en:Law_Development_Center|Law Development Center]]* wɔ Kamala wɔ afe 1978. Wɔ afe 1990 mu no, ɔde ne din kɔhyɛɛ Edinburgh mmara Sukuu, Edinburgh Sukuupɔ mu maa ne *[[:en:Master_of_Laws|Master of Laws]]*, na ɔwiee sukuu wɔ afe 1991. Wɔ afe 2009 mu, de kyerɛɛ n’adwuma ne mmoa a ɔde ama amanaman ntam no atɛntrenee, Edinburgh Sukuupɔn maa no *[[:en:Doctor_of_Laws|Doctor of Law]]* a ɔwɔ anidie.

## N'adwuma

### Wɔ Afrika
Julia Sebutinde dii kan yɛɛ adwuma wɔ Atemmu Dwumadibea a ɛwɔ Uganda Aban mu fi afe 1978 kosi afe 1990. Bere a owiee Edinburgh Sukuupɔn wɔ afe 1991 mu no, ɔyɛɛ adwuma wɔ Amanaman Nkabom Dwumadibea a ɛwɔ United Kingdom aburokyiman mu. Akyiri yi ɔde ne ho kɔbɔɔ Atemmu Dwumadibea a ɛwɔ Republic of Namibia a na enya Ahofadie nkyɛe saa bere no. Wɔ 1996 mu no, wɔpaw no sɛ Uganda Asɛnnibea Kunini no Temmufoɔ. Wɔ saa dibea no mu no, ɔdii nhwehwɛmu badwa mmiɛnsa a ɛfa aban dwumadibea a ɛdidisoɔ yi ho anim: 

* Adifudepɛ a Ɛwɔ Uganda Polisifoɔ Mu
* Adifudepɛ a ɛkɔ so wɔ Uganda Nnipa Bammɔ Asraafoɔ no mu
* Adifudepɛ a ɛkɔ so wɔ Uganda Sikakorabea Badwa no mu

### Wɔ Sierra Leone Asɛnnibea Titiriw no mu
Wɔ afe 2005 mu no, wɔpaw Julia Sebutinde, na Uganda aban no de no kɔɔ Sierra Leone Asɛnnibea Titiriw a Amanaman Kuobaatan no de sii hɔ no mu. Akyiri yi wɔpaw no sɛ Ɔtemmufoɔ Panin wɔ Asɛnnibea II, a saa bere no na n’asɛyɛdeɛ ne sɛ odi asɛm a wɔde tia kane Liberia mampanin, Charles Taylor, no. Wɔ saa dibea no mu no ɔpooe sɛ ɔbɛkɔ nteɛso asɛnni a wɔde tia Taylor mmaranimfoɔ no ase.

### Wɔ Amanaman Ntam Asɛnnibea
Wɔ afe 2011 Amanaman Ntam Asɛnnibea atemmufoɔ abatoɔ mu no, na Sebutinde yɛ nnipa baawɔtwe a wɔpɛ sɛ wonya atemmu nkongua anum a ɛda mpan wɔ Amanaman Ntam Asɛnnibea no mu baako, efirisɛ aman akuo a ɛwɔ Croatia, Denmark, ne Uganda no de no too dwa wɔ Daa Asɛnnibea a Ɛhwɛ Asɛnnibea a Ɛhwɛ Asɛnnibea so no mu. Wɔ abatoɔ no mu no, obi a odi nkonim no hia abatoɔ dodoɔ no ara koraa wɔ Amanaman Nkabom Badwa Kɛse ne Amanaman Nkabom Ahobammɔ Badwa no nyinaa mu. Da a edi kan a wɔtoo aba no, wɔpaw nnipa baanan nanso wɔanhyɛ dibea a ɛto so nnum no ma. Bere a wɔtwee abatoɔ no too nkyɛn no, na Abdul Koroma a ofiri Sierra Leone a ɔredi tumi mprempren no anya abatoɔ 9 wɔ 15 mu wɔ Ahobammɔ Badwa no mu, na na ehia sɛ wɔto aba 8 na wɔapaw. Wɔ Amansan Nhyiam no mu no, wɔ abatoɔ mpɛn nnum akyi no, na Julia Sebutinde, nea ɔrepere no no anya abatoɔ 97 wɔ 193 mu, na na ehia sɛ wɔto aba 97 na wɔapaw. Bere a wɔsan firii ase too aba wɔ Ɔpɛnimaa 13, 2011 no, Sebutinde nyaa abatoɔ dodoɔ no ara koraa wɔ Ahobammɔ Badwa ne Amansan Nhyiam no nyinaa mu, na ɛnam so kae sɛ wɔapaw no.

Wɔpaw no sɛ ɔnkɔ Amanaman Ntam Asɛnnibea afe a ɛtɔ so mmienu wɔ Ɔbɛnem 2021 mu.

Na Sebutinde yɛ atemmufoɔ du-nson a wobuu bere tiaa mu nneɛma ho atɛn wɔ South Africa mmusuakuo asetɔre asɛm a wɔde tiaa Israel no mu baako. Ɔtoo aba tiaa bere tiaa mu nhyehyɛe ahodoɔ no nyinaa, na ɔno nkutoo ne ɔtemmufoɔ a ɔtenaa hɔ daa a ɔtoo aba tiaa nneɛma no mu biara. N’adwene a ɛne ne ho nhyia no de baa awiei sɛ akasakasa a wɔreka ho asɛm no yɛ amammuisɛm titiriw mmom sen sɛ ɛbɛyɛ mmara kwan so de, na na biribiara nni hɔ a wobetumi agyina so ahu mmusuakuo asetɔre adwene wɔ Israel fam.

Akyiri yi Uganda Amannɔne Nsɛm ho Dwumadibea no de asɛm bi too dwa sɛ wɔfoa South Africa gyinabea no so na Sebutinde abatoɔ no "nkyerɛ ɔkwan biara so, ɛda Republic of Uganda Aban gyinabea adi".

### Akyinnyegyeɛ a ɛfa ''plagiarism'' ho
Wɔbɔɔ no soboɔ sɛ wawia n’adwene a ɛne ne ho nhyia no fã kɛse afi mmeae a wɔtaa Israel akyi, ne Wikipedia ne BBC nso sɛ wawia nneɛma. Sɛnea amammuisɛm ho ɔbenfoɔ Norman Finkelstein kyerɛ no, "anyɛ yiye koraa no, wɔwiaa Sebutinde nsɛm a ɔkasa tiaa no ɔha biara mu nkyem 32", a nea efiri ntwerɛyɛ ahodoɔ a efiri Douglas Feith hɔ ka ho.

Nsɛmfua a wɔwiae no ka kasamu pii a ɛne ɔfa no, *The Forgotten History of the Term "Palestine"*, a Douglas Feith ntwerɛyɛ no yɛ pɛ, te sɛ "Wɔ 135 Y.B. mu no, bere a wogyaee Yudafoɔ atuateɛ a ɛto so mmienu a ɛbaa Yudea anaa Yuda mantam mu no akyi no, Romanfoɔ no sesaa saa mantam no din 'Syria Palaestina' (anaasɛ Palestina Siria). Romanfoɔ no yɛɛ eyi sɛ asotwe, sɛ ɛmfa ho sɛ ‘Y’hudim’ (Yudafoɔ dodoɔ) ne sɛ wobetu abusuabɔ a ɛda wɔne wɔn mantam (a wonim no wɔ Hebri kasa mu sɛ Y’hudah) ntam no afiri hɔ.", ɛkame ayɛ sɛ ɛte sɛ nea ɛne Feith ntwerɛyɛ no yɛ pɛ. Bio nso, Sebutinde nso twerɛɛ sɛ "Bere a Arab Amerikani abakɔsɛm kyerɛfoɔ a wagye din, Ɔbenfo Philip Hitti, dii adanseɛ tiaa Palestine a Wɔhyɛ sɛ Wɔkyekyɛ wɔ Anglo-Amerika Boayikuo no anim wɔ 1946 mu no, ɔkae sɛ: 'Biribiara nni hɔ a wɔfrɛ no ‘Palestine’ wɔ abakɔsɛm mu; ɛnte saa koraa.' ", kasamu a ɛkame ayɛ sɛ ɛne kratafa bi a efi Yudafoɔ Virtual Library no yɛ pɛ." Nneɛma foforɔ a wɔkyerɛ sɛ Sebutinde wiaaeɛ no bi ne PragerU video a ɛfiri *conservative activist* David Brog hɔ, Wikipedia krataafa a ɛfa Yom Kippur Ko no ho, asɛm a wɔatwerɛ a ɛfiri *[[:en:International_Association_of_Jewish_Lawyers_and_Jurists|International Association of Jewish Lawyers]]*, asɛm bi a ɛfiri Fiji de kɔmaa Amanaman Ntam Asɛnnibea, ne 2016 krataa bi a Abraham Bell ne Eugene Kontorovich, a ɔdi akyire no "ani gyee sɛ ɔhunuu sɛ... adwene a ɛne ne ho nhyia a Ɔtemmufoɔ Sebutinde de mae wɔ Amanaman Ntam Asɛnnibea no de [wɔn] akyinnyegye no dii dwuma kɛseɛ".

### Nnipa a Wɔboa Israelfoɔ
Wɔ Ɔsanaa bosome mu afe 2025 mu no, Uganda atesɛm krataa Daily Monitor tintim asɛm bi a ɛkyerɛ sɛ nyamesom mu anigye na enɛyaa Sebutinde atemmu gyinaoesi noesi nkɛntɛnso, nanso ɔsram a edi hɔ no atesɛm krataa koro no ara de baguam adwa bi a Sebutinde kae mae a ɛkyerɛ sɛ nsɛm bi a wɔafa aka no "ɔnnkaa da", nanso "wɔkaa sɛ" wɔ ɔkwan a ɛnteɛ so.

Wɔ Ɔsanaa 25, 2025 no, Amanaman Ntam Mmaranimfoɔ Badwa no de nkitahodie kɔmaa Amanaman Ntam Asɛnnibea a ɛhwɛ Atemmuo so no titrani Yuji Iwasawa, na wɔhyɛɛ no sɛ ɔnyi Ɔtemmufoɔ Sebutinde mfiri hɔ ɛnam sɛ ɔyɛ animhwɛ ne Israel akyigyinafoɔ nti. Amanaman Ntam Mmaranimfoɔ adwarɛɛ sɛ Asɛnnibea no "nyɛ nneɛma a wɔde besiesie a ɛne UN Nnyinasosɛm Mfitiase Nnyiɛnasosɛm 17-20 hyia. Wɔ saa bere yi mu no, mɛsrɛ sɛ monyɛ ade mfa nyi Ɔmampanin Abediakyiri Sebutinde mfiri hɔ ntɛm ara na ɔmfa ne ho nhyɛ nsɛm a wɔde kɔdan South Africa v. Israel asɛm no mu bio.

### Nsɛm afoforɔ a wɔde too dwa
Ɔtemmufoɔ Sebutinde dii dwuma sɛ Amanaman Ntam Akwahosan Nyansahunu Suapɔn, wɔ Kampala, Chancellor firi afe 2008 kɔsi afe 2017.

### Ankorankorɛ asetena
Julia Sebutinde aware John Bagunywa Sebutinde; wɔwɔ mmabaa baanu.

Sebutinde de anuonyam maa Ɔsɔfo kinner a ɔwɔ Pentecostal Watoto Asɔre no mu sɛ ɔde "nokwaranimounyamaredi, Atdietrenee, mmɔborohunu, tema, ne adwumaden" duaa ne gyinapɛn ahorow mudnɔ ɔhwɛɛ no.

### Sanso hwɛ

* Solome Bossa
* Catherine Bamugemereire
* Esther Mayambala Kisaakyie
* List of university leaders in Uganda

## Baabia menyaa mmoa firiiɛ